Bellevue Cottage | LekkeSlaap
Bellevue Cottage bied gemaklike selfsorgverblyf in die ongerepte natuur van die Magaliesberg, net 10 minute van Rustenburg se middedorp en minder as 50 km van Sun City af.
Akkommodasie bestaan uit 2 smaakvol versierde kothuise wat toegerus is vir selfsorg. Kothuis 1 bestaan uit 'n en suite-badkamer met 'n dubbelbed en 'n tweede slaapkamer met 2 enkelbeddens, 'n tweede badkamer met 'n ovaalbad, toilet en wasbak en 'n derde, kleiner badkamer met 'n toilet en wasbak. Die kombuis is toegerus vir selfsorg met 'n yskas en vrieskas, 'n stoof, mikrogolf, koffiefilter, broodrooster en breekware en eetgerei. Kothuis 2 bestaan uit 2 en suite-slaapkamers met dubbelbeddens en 'n kombuis wat volledig toegerus is vir selfsorg met 'n yskas en vrieskas, stoof en oond, mikrogolf, koffiefilter, broodrooster en breekware en eetgerei. Albei kothuise is toegerus met 'n leef- en eetarea en gaste het toegang tot 'n veranda buite met braaigeriewe. 'n TV met DStv-hotelpakket, beddegoed, lugversorging en 'n kluis word voorsien. Albei kothuise het alarms en parkeerplek word voorsien.
Die Magaliesbergstreek is veral gewild weens die panoramiese uitsigte en helder sterrehemel wat jy hier kan bewonder. Bellevue Cottage is 1 km van Rustenburg Gholfklub af, 74 km van Pilansberg Nasionale Park af en minder as 45 minute van Pilansberg Internasionale Lughawe af.